
Ukmergės rajono savivaldybė (toliau – Valdžios subjektas) įgyvendina Ukmergės rajono švietimo įstaigų energetinio efektyvumo didinimo projektą (toliau – Projektas). Projektą numatoma įgyvendinti viešojo ir privataus sektoriaus partnerystės (toliau – VPSP) būdu, tad Projekto įgyvendinimo išlaidas (įskaitant Valdžios subjekto mokėtiną PVM) finansuos skelbiamų derybų būdu atrinktas (toliau – Viešasis pirkimas) privatus subjektas (toliau – Privatus subjektas) savo ir (ar) skolintomis lėšomis, o Valdžios subjektas Privačiam subjektui mokės nustatyto dydžio atlygį.
Valdžios subjektas, siekdamas gauti suinteresuotų rinkos dalyvių poziciją dėl pagrindinių Viešojo pirkimo sąlygų optimalumo, skelbia šią viešą rinkos konsultaciją (toliau – Konsultacija) žemiau aptariamomis sąlygomis.
1. PAGRINDINĖS KONSULTACIJOS SĄLYGOS IR TERMINAI
[bookmark: _GoBack]Konsultacijos tikslas – gauti suinteresuotų rinkos dalyvių nuomonę dėl esminių Viešojo pirkimo sąlygų: sutarties projekto nuostatų, techninės specifikacijos, būtinų tiekėjų kvalifikacinių reikalavimų, pasiūlymų vertinimo kriterijų, optimalumo.
Konsultacijos terminai – konsultacijos pradžia – 2021-06-09, o pabaiga – 2021-07-01. 
Konsultacijos forma – konsultacija vykdoma CVP IS priemonėmis. Renginys su viešosios konsultacijos dalyviais organizuojamas nebus. Savo komentarus Valdžios subjektui norintys pateikti Konsultacijos dalyviai privalo užpildyti Konsultacijos 1 priede pateikiamą formą.  
Konsultacijos objektas – būtini reikalavimai tiekėjų kvalifikacijai (žr. 1 priedą), Pasiūlymų vertinimo kriterijai (žr. 1 priedą), Techninė specifikacija (žr. 2 priedą), energetiniai auditai (3 priedas), sutarties projekto nuostatos (4 priedas).
Informacija – visa Konsultacijos metu Valdžios subjektui pateikta informacija bus laikoma vieša. Valdžios subjektas pasilieka teisę CVP IS priemonėmis paskelbti Konsultacijos metu gautos informacijos apibendrinimus, nenurodydamas tokią informaciją pateikusio subjekto.
Jokia kita informacija Konsultacijos dalyviams teikiama nebus. 
Skelbimas – informacija apie šią Konsultaciją buvo paskelbta, CVP IS ir Valdžios subjekto tinklapyje: https://www.ukmerge.lt/veiklos-sritys-viesieji-pirkimai/. 
2. INFORMACIJA APIE PROJEKTĄ
Šiuo Projektu siekiama pagerinti Ukmergės rajono ikimokyklinio ir bendrojo ugdymo paslaugų kokybę, užtikrinant energetiškai efektyvią bei higienos normų reikalavimus atitinkančią ikimokyklinio ir bendrojo ugdymo infrastruktūrą.
Projekto įgyvendinimo uždavinys yra padidinti energijos vartojimo efektyvumą ir sumažinti metines šilumos energijos šildymui sąnaudas užtikrinant viešiesiems pastatams taikomas higienos normas ir esminių statinio reikalavimų užtikrinimo palaikymą šiuose pastatuose (toliau – Pastatai): 
· Ukmergės Dukstynos pagrindinės mokyklos pastatas esantis adresu Vaižganto g. 44, 20177 Ukmergė, unikalus pastato Nr. 8197-7001-3014;

· Ukmergės vaikų lopšelio-darželio „Eglutė“ pastatas esantis adresu Antakalnio g. 49, 20155 Ukmergė, unikalus pastato Nr. 8198-6001-7013;

· Ukmergės r. Taujėnų gimnazijos pastatas, esantis Ukmergės g. 5, Taujėnai, 20347 Ukmergės r., unikalus pastato Nr. 8196-7013-1015;

· Ukmergės Užupio vidurinės mokyklos pastatas, esantis Linų g. 4, 20170 Ukmergė, unikalus pastato Nr. 8197-3006-5016;

· Ukmergės r. Vidiškių pagrindinės mokyklos pastatas, esantis Ukmergės g. 42, Vidiškių mstl., 20358 Ukmergės r., unikalus pastato Nr. 8196-7009-6017.
Privatus subjektas Projekto uždavinį Pastatuose įgyvendins teikdamas modernizavimo ir eksploatavimo paslaugas (toliau – Modernizavimo ir eksploatavimo paslaugos), kurios turės apimti:
· Modernizavimo priemonių įdiegimą Pastatuose, užtikrinant ne mažesnės kaip C Pastato energinio naudingumo klasės pasiekimą;
 
· Pastatų vidaus patalpų ir lauko lempų (išskyrus veikiančias LED) pakeitimą LED ir Pastatų apšvietimo sistemų eksploatavimą garantinio termino metu. Privatus subjektas, turės užtikrinti, kad modernizavus apšvietimą apšvietimo zonose bus užtikrinti teisės aktuose nustatyti apšviestumo reikalavimai; 

· Šildymo ir karšto vandens sistemų prižiūrėtojo funkcijų Pastatuose atlikimą; 

· Statinio techninio prižiūrėtojo funkcijų Pastatuose atlikimą;

· Šilumos Pastatų šildymui suvartojimo ir Pastato patalpų mikroklimato sąlygų palaikymo stebėsenos sistemos įrengimą ir jos funkcionavimo užtikrinimą garantinio termino metu;

· Šilumos suvartojimo Pastatų šildymui ir išmatuotų mikroklimato sąlygų monitoringo ataskaitų, kurias turi patvirtinti auditoriaus kvalifikacinį atestatą atlikti energijos vartojimo auditą pastatuose turintis asmuo, parengimą;

· Statinių elementų atitikties esminiams statinio reikalavimams užtikrinimą sutarties galiojimo termino metu ir Pastatų būklės palaikymą siekiant užtikrinti atitiktį esminiams statinio reikalavimams.

Siekiant užtikrinti tinkamą ir nepertraukiamą Modernizavimo ir eksploatavimo paslaugų teikimą, sutarties galiojimo terminui Privačiam subjektui bus perduotas Statinių elementų ir Pastatų valdymo teisė kiek tai yra būtina tinkamam Modernizavimo ir eksploatavimo paslaugų teikimui Pastatuose užtikrinti.
3. INFORMACIJA APIE VIEŠĄJĮ PIRKIMĄ
Viešojo pirkimo objektas:
Viešojo pirkimo objektas – Modernizavimo ir eksploatavimo paslaugų teikimas. Daugiau informacijos apie Viešojo pirkimo objektą pateikiama Techninės specifikacijos projekte (žr. 2 priedą). 
Viešojo pirkimo sutarties trukmė – 18 metų, iš kurių 2 metai yra skiriami projektavimo ir rangos darbams atlikti, o likę 16 metų – Pastatų eksploatavimui ir vertinimui ar Pastatuose kiekvienais metais yra pasiekiamas Garantuotas energijos sutaupymas.
Pagrindinės Viešojo pirkimo sutarties sąlygos:
· įdiegti modernizavimo priemones Pastatuose ir pasiekti ne žemesnę kaip C Pastato energinio naudingumo klasę vadovaujantis Lietuvos Respublikos aplinkos ministro 2016 m. lapkričio 11 d. įsakymu Nr. D1-754 „Dėl statybos techninio reglamento STR 2.01.02:2016 „Pastatų energinio naudingumo projektavimas ir sertifikavimas“ patvirtinimo“;
 
· užtikrinti ne mažesnį nei 50 proc. energijos sutaupymą;

· [bookmark: _Hlk67587707]garantuoti ir užtikrinti, kad po Pastatų atnaujinimo Pastatams šildyti per Ataskaitinį laikotarpį (12 kalendorinių mėnesių) suvartotos šilumos kiekis (perskaičiuotas norminiams metams) bus ne didesnis nei nurodytas tiekėjo pasiūlyme. Tuo atveju, jei per ataskaitinį 12 mėnesių laikotarpį suvartotos šilumos kiekis (perskaičiuotas norminiams metams) bus didesnis nei nurodytas Privataus subjekto pasiūlyme ir bus nustatyta, kad Privataus subjekto garantuotas šilumos Pastatams šildyti suvartojimo lygis buvo nepasiektas dėl Privataus subjekto kaltės ir (ar) nuo Privataus subjekto priklausančių priežasčių, Privatus subjektas privalės Valdžios subjektui kompensuoti išlaidas šilumai, viršijančias garantuotą šilumos suvartojimų lygį.

· viso sutarties galiojimo termino metu užtikrinti Valdžios subjekto perduotų eksploatuoti statinio elementų atitiktį esminiams statinio reikalavimams, nustatytiems 2011 m. kovo 9 d. Europos Parlamento ir Tarybos reglamente (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EB; taip pat užtikrinti esminių statinio reikalavimų palaikymą Pastatuose. 

Pirkimo procedūra: Skelbiamos derybos.
PRIDEDAMA:
1. Pasiūlymų forma;
2. Techninė specifikacija;
3. Energetiniai auditai;
4. Sutarties projektas.




PRIEDAS NR. 1 PASIŪLYMŲ FORMA

I. BŪTINI KVALIFIKACINIAI REIKALAVIMAI
	REIKALAVIMAS
	KOMENTARAS

	Finansinis ir ekonominis pajėgumas

	1. 
	Kandidatas turi būti finansiškai pajėgus finansuoti Projektą ne mažesnei nei 4,8000,000.00 Eur sumai.
	

	2. 
	Kandidato einamojo likvidumo koeficiento reikšmė pagal paskutinių finansinių metų finansinės atskaitomybės duomenis – ne mažesnė nei 1.
	

	Techninis ir profesinis pajėgumas

	3. 
	Kandidatas per paskutinius 3 metus iki paraiškos pateikimo termino pabaigos yra tinkamai įgyvendinęs bent 1 (vieną) ar daugiau  negyvenamosios paskirties pastato atnaujinimo (modernizavimo)[footnoteRef:1] sutartis, kurių bendra vertė ne mažesnė kaip 1,000,000.00 Eur (be PVM)[footnoteRef:2]. [1:  Pastato atnaujinimas (modernizavimas) suprantamas kaip statybos darbai, kuriais atkuriamos ar pagerinamos pastato ir (ar) jo inžinerinių sistemų fizinės ir energinės savybės.]  [2:  Tuo atveju, jeigu sutartis dar vykdoma yra vertinama faktiškai suteiktų darbų vertės dalis.] 

	

	4. 
	Kandidatas per paskutinius 3 metus iki paraiškos pateikimo termino pabaigos yra  įvykdęs arba vykdo  bent 1 (vieną) ar kelias negyvenamosios paskirties pastatų techninės priežiūros ir (ar) šildymo ir karšto vandens sistemų priežiūros sutartis, kurių bendra vertė yra ne mažesnė kaip 60,000.00 Eur (be PVM).
	



II. PASIŪLYMŲ PALYGINIMAS
	KRITERIJUS
	KOMENTARAS

	Eb – suminis Bazinis energijos suvartojimas per 16 Ataskaitinių laikotarpių, kuris yra 50.419,36 MWh;
Eg – Dalyvis apskaičiuoja ir savo rizika Techniniame pasiūlyme nurodo suminį Garantuotą energijos suvartojimą 16 Ataskaitinių laikotarpių, išreikštą MWh;
S – bendra Metinio atlyginimo suma realia verte per visą Sutarties galiojimo laikotarpį.
Ekonomiškai naudingiausias pasiūlymas bus nustatomas vadovaujantis sutaupytos energijos kainos kriterijumi (C). Didžiausio sutaupymo už mažiausią kainą kriterijus apskaičiuojamas: Suminio Bazinio energijos suvartojimo (Eb) ir Suminio Garantuoto energijos suvartojimo per Sutarties laikotarpį (Eg) skirtumą dalijant iš bendros Metinio atlyginimo sumos realia verte per visą Sutarties galiojimo laikotarpį (S), t. y.
C = 
Ekonomiškai naudingiausiu pasiūlymu bus pripažįstamas to Dalyvio Galutinis pasiūlymas, kurio siūlomas didžiausio sutaupymo už mažiausią kainą kriterijaus (C) reikšmė bus didžiausia.
	

	Ar, tiekėjo nuomone, būtų tikslinga pasiūlymams papildomų balų taip pat skirti už aukštesnės nei C pastatų energinio naudingumo klasės pasiekimą?
	



III. KOMENTARAI/PASIŪLYMAI TECHNINEI SPECIFIKACIJAI
	Nr.
	Techninės specifikacijos (jos priedo) punktas 
	Komentaras/pasiūlymas

	
	
	

	
	
	



IV. KOMENTARAI/PASIŪLYMAI SUTARTIES PROJEKTO NUOSTATOMS
	Nr.
	Sutarties punktas 
	Komentaras/pasiūlymas

	
	
	

	
	
	



V. KOMENTARAI/PASIŪLYMAI ENERGETINIAMS AUDITAMS
	[bookmark: _Hlk73451785]Nr.
	Dokumento pavadinimas, puslapis 
	Komentaras/pasiūlymas

	
	
	

	
	
	



VI. Galima Viešojo pirkimo sutarties kaina
	Nr.
	
	Komentaras/pasiūlymas

	
	Kokia, jūsų vertinimu, būtų Investicijų į Modernizavimo priemones siekiant modernizuoti Pastatus pagal Viešojo pirkimo reikalavimus vertė?
	

	
	Kokia būtų kitų Modernizavimo ir eksploatavimo paslaugų (Statinių elementų priežiūra ir eksploatavimas, Pastatų techninės priežiūra, esminių statinio reikalavimų Pastatuose palaikymas) kaina?
	



VII. KITI PASIŪLYMAI PERKANČIAJAI ORGANIZACIJAI DĖL ALTRANKOS VYKDYMO
	Nr.
	Komentaras/pasiūlymas

	
	

	
	



